pt gl gl eo gl gl ast gl gl ur gl gl gl gl gl gl gl gl gl gl gl es gl gl gl gl gl gl lt gl gl gl gl gl gl gl gl gl gl gl pt gl gl eo gl gl ast gl gl
ES - Castellano GL - Galego
Bases da convocatoria de proxectos de investigación no marco do "Programa de Impulso á Investigación Universitaria en Tecnoloxías para o Ben Común" Resolta
A convocatoria para o año 2022 pechouse o pasado 14 de marzo de 2022
Enxeñería Sen Fronteiras Galicia e a rede de investigación Artigo9Tech abren unha convocatoria para a financiación de proxectos de investigación en tecnoloxías para o desenvolvemento humano (TpDH).
A convocatoria enmárcase dentro do proxecto "Tecnoloxía ao servizo do ben común, da cidadanía global e da inclusión dende escolas técnicas da Universidade galega", financiado pola Convocatoria de Accións de Educación para o Desenvolvemento 2021 da Xunta de Galicia.
Promocionar a investigación en tecnoloxías para o ben común.
A convocatoria ten como obxectivo promover contribucións multidisciplinares ao desenvolvemento, ao uso e á promoción de novas tecnoloxías e enfoques técnico-científicos sobre a cooperación (local e internacional) e conceptos innovadores de desenvolvemento e sustentabilidade.
Quen se pode presentar?
O PDI de calquera universidade pública galega (financiarase só un proxecto por investigador).
Cómo participar na convocatoria?
Cubrindo o formulario, dispoñible ao fondo desta páxina. É preciso anexar dous ficheiros:
O CV actualizado do PDI responsable da proposta
Un ficheiro (texto ou folla de cálculo) que desagregue co máximo de detalle posible o orzamento de gastos da proposta, tendo en conta que os fondos ingresados só poderán destinarse a remuneracións (bolsas persoais, coa retención IRPF correspondente) ou material non inventariable (gastos contra factura emitida a nome de ESF).
Cal é o importe financiado?
Para esta convocatoria destináronse fondos para un total de 8.000€.
Financiarase un máximo de 3.000,00€ por proxecto co que se poderán pagar retribucións ou material non inventariable. Os fondos asignados a cada proxecto transferiranse en dous pagos: 50% dos fondos despois da aceptación da axuda, e o 50% restante coa entrega da memoria técnica e económica final de execución do proxecto.
É posible participar na convocatoria ata o 14 de marzo de 2022.
Os resultados do proceso de selección comunicaranse a comenzos de abril de 2022.
Os proxectos seleccionados deberán desenvolvese durante o curso 2021/2022. Ao rematar os proxectos, deberán presentarse unha memoria técnica e económica e os xustificantes dos gastos solicitados antes do 31 de outubro de 2022.
O comité de avaliación estará composto por dous membros de Enxeñería Sen Fronteiras Galicia e dous membros da rede de investigación Artigo9Tech e será paritario.
O axuste do proxecto ao concepto tecnoloxía para o ben común
A viabilidade técnica e económica do proxecto
A participación de persoal da comunidade universitaria e da sociedade en xeral no proxecto
A visibilidade da actividade incluíndo as actividades de difusión previstas
Para calquera dúbida sobre as condicións da convocatoria, é posible contactar co equipo responsable no enderezo: info@artigo9tech.es co obxecto "Convocatoria TpDH".